אין גורם בארץ המרכז רישום זכויות יוצרים. הרעיון הטמון בזכות יוצרים הינו להוכיח, כי היצירה הינה יצירה מקורית שלך. היינו, שאתה הוצאת אותה ראשון לאוויר העולם. מכאן שהשאלה הינה שאלה של הוכחה. עליך לחשוב איך להוכיח, שאכן אתה הראשון שהוציא את השירים שכתבת, ובאותו אופן ספר, תוכנת מחשב וכל יצירה מוגנת בזכויות יוצרים. הדרך הפופולארית לעשות כן הינה לשלוח מכתב רשום לעצמך עם היצירה בתוכו. אתה שומר את המעטפה סגורה ובאם יש צורך, פותח אותה בפני שופט בהליך משפטי או בפורום רחב ומתאים. דרך אחרת היא להפקיד את היצירה בידיים ניטרליות, כגון עורך-דין, שיוכל ליתן תצהיר שהיצירה הופקדה בידו בתאריך בו הופקדה. כמובן שפרסום היצירה ברבים, כאשר הדבר קורה, הוא ההוכחה הטובה ביותר.